Аԥсны
Ажәабжьқәа Sputnik Аԥсны аҟны
Ахада изеиҭарҳәеит Допуқыҭ ацҳа аиҭашьақәыргыларазы шаҟа ахарџь аҭаххо
13:47 18.11.2021 (ирҿыцуп: 15:53 18.11.2021)
© Sputnik Мост в селе Допукыт
© Sputnik
Гәылрыԥшь араион Допуқыҭ нанҳәа 15-16 рзтәи аӡхыҵраан ацҳа ықәнаӡәӡәеит, амҩаду хада иацәхыкхеит ақыҭақәа хәба.
АҞӘА, абҵара 18 – Sputnik, Асмаҭ Ҵәыџьԥҳа. Ишьақәыргылоу ахарџьнҵала Допуқыҭ ацҳа аиҭашьақәыргыларазы хә-миллион мааҭ артәоит, иҳәеит Гәылрыԥшь араион ахада Аслан Бараҭелиа Атәыла ахада Аслан Бжьаниа иԥылараан.
Аслан Бжьаниа агәаҭаратә ныҟәара мҩаԥигоит Гәылрыԥшь араион аҿы.
Ахада раԥхьаӡа даҭааит 20 метра иҟоу Допуқыҭ ацҳа.
Гәылрыԥшь араион Допуқыҭ нанҳәа 15-16 рзтәи аӡхыҵраан ацҳа ықәнаӡәӡәеит, амҩаду хада иацәхыкхеит 1500-ҩык ахьеиланхо ақыҭақәа хәба.
Аслан Бараҭелиа иажәақәа рыла, аҭыԥантәи анхаҩы ицхыраарала аамҭалатәи ацҳа амашьынақәа ықәсуа иҟаҵоуп.